User:Lyssamblt97

Personal na mga Impormasyon
Boring-isang salita na hinding-hindi mo maaring gamitin upang ilarawan ang isang Ma. Melanie Alyssa P. Mabalot. Isang batang pinanganak sa Makati City noong Pebrero 1, 2000, Si Ma. Melanie Alyssa P. Mabalot o kilala rin sa mga bansag na Alyssa, Lyssa, Melanie ay bunsong anak nina Alvin A. Mabalot at Marissa P. Mabalot na nakatira sa Tanauan City Batangas na kilala rin bilang City of Colors.

Isa siya sa mga tao na masasabi mong madaling pakisamahan, masarap kausap, at madaling puntahan kung may kailangan ka sa kanya. Kung tatanungin mo ang ibang tao, sasabihin nila na parang nasa kanya na ang lahat dahil napaka­-talented dahil marunong siyang sumayaw, kumanta. Ngunit sa kabila ng kanyang strong appearance, maaring di alam ng lahat na isa siyang tao na sobrang iyakin, yung tipong mga simpleng bagay ay iiyakan na niya. Datapwa’t iyakin, kaya niyang magbigay sayo ng balikat na maari mong sandalan kung ikaw ay nalulungkot at kailangan ng payo sa buhay.

Mga Interes at Pinagkaka-abalahan
Isa sa mga pagkakakilanlan mo sa kanya ay ang pagiging tagahanga niya sa ''K-pop­ at K­-dramas. Mula sa murang edad, naramdaman niyang unti-unti na siyang nahuhumaling sa mga bagay na ito at dumating sa punto na ang pagiging isang tagahanga ng K-pop­ at K­-dramas ''ay hindi naging madali sa para kanya. Ilang pangungutsa ang narinig, ilang masasakit na tugon ang nakita sa mga social media sites dahil lang naging tagahanga siya ng mga Koreano. Ngunit kahit ganoon ang kinalabasan, hindi ito naging hadlang upang mas umusbong ang kanyang pagmamahal sa K-pop­ at K­-dramas dahil naniwala siya na kung naging masaya siya dito, hindi na niya kailangang pansinin ang opinyon ng ibang tao.

Pagkanta at pagsayaw - isa rin ito sa mga pinagkakaabalahan niya. Mula pagkabata pa lamang hanggang ngayon, musika ang kanyang sandalan sa mga panahon na gusto niyang huminga mula sa tunay na mundo. Sa katunayan, naging miyembro na siya ng dance troupe at FAITH Minstrels sa FAITH Colleges na kanyang dating eskwelahakan. Sa kasalukuyan, miyembro naman siya ng JPIA Psalms, isang pang-awit na organisasyon ng Junior Philippine Institute of Accountants-DLSL Chapter.

Hindi man halata, isa rin sa mga pinagkakalibangan niya ay ang pababasa ng libro, kalimitang ito ay may dyanra na pang-romansa. Bilang isang hopeless romantic, isa siya sa mga taong naniniwalang ang pag-ibig ay umiiral pa rin sa mundong ito, na meron pa ring tao na nanatiling totoo sa kabila ng ilang pangloloko at pang-iiwan ng ibang tao sa minsan ay minahal nila ng lubusan.

Mga Parangal na Nakamit
Gamit ang tiyaga at pagpupursige, siya ay laging pinaparangalang achiever mula pa noong bata siya hanggang hayskul. Sa tingin man ng iba na madali lang ang naging proseso at ang daan na tinahak niya upang makamit ito, lingid sa kaalaman ng iba ang hirap, puyat, at pagtitiis na kanyang ginawa upang manatiling isa sa mga nagiging honor sa kanilang paaralan. Isa pa dito, grumadweyt din siya bilang isa sa mga Top 10 noong senior hayskul. Nakakuha rin siya ng parangal na Best in Applied Economics at Best in Business Ethics, mga parangal na hindi niya inasahang makamit noon. Dagdag pa rito, isa rin siyang iskolar mula hayskul hanggang ngayong kolehiyo, isang bagay na kanyang pinagpapasalamat ng sobra.

May karanasan rin siyang sumali sa mga press conference noong siya ay elementarya at hayskul pa lamang. Ang kategorya na kanyang nilalabanan ay ''radio broadcasting. ''Makulay at mabulaklak na mga salita, iyan ang hindi maaring gamitin kapag nag-uulat ng isang balita sapagkat pawang katotohanan lamang ang dapat inilalahad. Sa kabutihang palad, isang makapukaw-damdamin na pangyayari ang nangyari sapagkat sila ang itinanghal bilang kampyeon noong nakaraan na 2016 Divisions Press Conference na idinaos sa South Central School sa Lungsod ng Tanauan.